stanford-oval/wikipedia huggingface dataset:
אלגנטיות של קיפוד
הערות שוליים

↑  Groskop, Viv (2008-09-13). "Confessions of a clever concierge". The Observer (באנגלית בריטית). ISSN 0029-7712. נבדק ב-2025-02-16.
↑  Europaeditions - Catalogue - Book - News and Reviews - Read More, web.archive.org, ‏2009-06-10
↑  Europaeditions - Catalogue - Book - News and Reviews - Read More, web.archive.org, ‏2009-06-02
↑  Muriel Barbery: An Elegant Quill - TIME, web.archive.org, ‏2008-09-16
↑  Review: The Elegance of the Hedgehog by Muriel Barbery - Telegraph, web.archive.org, ‏2008-10-15
לנסק

| --- | --- |
סמל לנסקסמל לנסק
לנסק, 2007
לנסק, 2007
 מדינה:  רוסיה רוסיה
 רפובליקה:  סאחה-יקוטיה סאחה-יקוטיה
 תאריך ייסוד:  1663
 שטח:  49 קמ"ר
 גובה:  180 מטרים
 אוכלוסייה:  ‏
  ‑ בעיר:  21,181 (2023)
 קואורדינטות:  60°43′10″N 114°55′55″E﻿ / ﻿60.71944°N 114.93194°E﻿ / 60.71944; 114.93194
 אזור זמן:  UTC +9
 http://lenskcity.narod.ru
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונילנסק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונילנסק(למפת סאחה-יקוטיה רגילה) יקוטסק נריונגרי מירני אלדן אודצ'ני ויליויסק טיקסי צ'רסקי צ'ו. מגדן חברובסק אמור ע.ב. בורי. אירקוטסק קרסנויארסק ים אוחוצק ים לאפטב ים סיביר המזרחי לנסק(למפת סאחה-יקוטיה מוגדלת) יקוטסק נריונגרי מירני אלדן אודצ'ני ויליויסק טיקסי צ'רסקי צ'ו. מגדן חברובסק אמור ע.ב. בורי. אירקוטסק קרסנויארסק ים אוחוצק ים לאפטב ים סיביר המזרחי לנסק  he tabBackground:;tabBorder:#aaa;defaultTab:0;
לנסק (ברוסית: Ленск) היא עיר ברפובליקת סאחה האוטונומית, סיביר, רוסיה על שפת הנהר לנה. בעיר גרים 23,948 תושבים (2014).
גאוגרפיה

העיר נוסדה במאה ה-17 במקום התיישבות נוודית. לאחר מכן, באזור וילוי, יובל של הנהר לנה, נתגלה מרבץ יהלומים ולנסק, שנקראה אז מוחטויה, הפכה למחנה בסיס למשלחות כריית יהלומים. השם לנסק ניתן לעיר ב-1963, כשניתן למקום מעמד של עיר.
לזמן קצר קיבלה העיר לנסק תשומת לב בינלאומית ב-2001. כתוצאה מהצפה של הנהר לנה, העיר הוצפה כמעט כליל וחלק גדול מהמבנים נהרסו. לאחר ההצפה נבנתה העיר מחדש.
גאוגרפיה > אקלים

| אקלים בלנסק> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בלנסק> ינואר.-1.0.-24.8.-32.9.-55.8.19.6 | אקלים בלנסק> פברואר.1.0.-18.5.-29.6.-54.2.14.8 | אקלים בלנסק> מרץ.12.6.-7.2.-21.9.-44.2.13.9 | אקלים בלנסק> אפריל.18.9.3.2.-10.3.-33.2.17.3 | אקלים בלנסק> מאי.33.4.12.8.0.-12.8.30.1 | אקלים בלנסק> יוני.36.2.22.1.7.4.-5.2.46.4 | אקלים בלנסק> יולי.37.3.24.6.11.1.0.1.62.3 | אקלים בלנסק> אוגוסט.36.3.20.8.8.0.-5.5.62.0 | אקלים בלנסק> ספטמבר.25.1.11.1.1.2.-12.4.44.4 | אקלים בלנסק> אוקטובר.17.1.-0.9.-8.7.-30.8.35.9 | אקלים בלנסק> נובמבר.5.7.-15.2.-23.8.-49.1.30.8 | אקלים בלנסק> דצמבר.-0.1.-23.9.-32.1.-53.3.22.0 | אקלים בלנסק> שנה.37.3.0.3.-11.0.-55.8.399.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Climate and weather Lensk
היפוך מוכלל

באלגברה, היפוך מוכלל הוא שם משותף לכמה מושגי היפוך בחבורה למחצה ובמונויד, המכלילים את ההיפוך של איברים בחבורה. במונויד, שיש לו איבר יחידה, אפשר לדבר על איברים הפיכים מימין או משמאל, אבל אלו הכללות שהערך שלהן מוגבל. בניגוד לזה, היפוך מוכלל אפשר להגדיר בכל חבורה למחצה. את תפקידו של איבר היחידה תופסים במקרה כזה האידמפוטנטים. אם R הוא חוג, מושגי ההיפוך חלים גם על החבורה למחצה שמגדיר הכפל בחוג, והם עשויים לשאוב תכונות עודפות מקיומם של החיבור והחיסור.
רגולריות והפיכות במובן החלש

איבר a בחבורה למחצה (או בחוג בלי יחידה) הוא רגולרי אם קיים x כך ש-axa=a. האיבר x הזה נקרא הפכי פנימי (גם: הפכי רפלקסיבי) של a. אם axa=a אז גם ax וגם xa הם אידמפוטנטים. (איבר a בחוג הוא רגולרי אם ורק אם יש אידמפוטנט e כך ש- Ra=Re ו- 1-e\in R(1-a)).
איברים a,b הם הפוכים במובן החלש אם aba=a ו-bab=b. אם a רגולרי עם הפכי פנימי x, אז a ו-xax הפוכים במובן החלש. כלומר, איבר הוא רגולרי אם ורק אם הוא הפיך במובן החלש. לאיבר הפיך במובן החלש יכולים להיות הפכיים רבים.
חבורה למחצה שבה כל איבר הוא רגולרי נקראת חבורה למחצה רגולרית. אם לכל איבר יש הפכי *יחיד* במובן החלש, החבורה למחצה היא הפיכה (inverse semigroup).
חוג שבו כל איבר הוא רגולרי (ביחס לכפל) הוא חוג רגולרי. למחלקה חשובה זו יש הכללות רבות:
חוג רגולרי ליחידות (אנ') (כל איבר הוא רגולרי עם הפכי פנימי שהוא הפיך במובן הרגיל);
חוג רגולרי בחזקה (אנ') (כל a הוא רגולרי בחזקה, כלומר מתחלק מימין ומשמאל ב- a^{2}; זה שקול לכך שהחבורה-למחצה הכפלית של החוג היא הפיכה);
חוג  \pi -רגולרי (לכל איבר יש חזקה רגולרית); או
חוג  \pi -רגולרי בחזקה (הסדרות  Ra^{n} ו- a^{n}R תמיד נעצרות).
הרגולריות של איברים בחוג R משליכה תכונות מועילות על מודולים מעל R. למשל, חוג הוא רגולרי אם ורק אם כל המודולים מעליו שטוחים. חוג הוא רגולרי ליחידות אם ורק אם בקטגוריה של מודולים פרויקטיביים נוצרים סופית יש צמצום (ביחס לסכום הישר). חוג הוא  \pi -רגולרי בחזקה אם כל שיכון של מודול ציקלי לתוך עצמו הוא איזומורפיזם.
היפוכים מוכללים בחבורה למחצה > היפוך חבורתי

בחבורה למחצה S, איברים a,b הם הפוכים חבורתית זה לזה אם הם הפוכים זה לזה במובן החלש, ומתחלפים. אם יש ל-a הפכי חבורתית, אז הוא *יחיד*, ומקובל לסמן אותו ב- a^{\#}. לפי ההגדרה,  a^{\#\#}=a. אם S מונויד, איבר הפיך משמאל הוא הפיך חבורתית אם ורק אם הוא הפיך במובן הרגיל.
בכל חבורה למחצה, איבר a הוא הפיך חבורתית אם ורק אם הוא רגולרי בחזקה (ראו לעיל).
האיברים ההפיכים חבורתית ב-S הם בדיוק האיברים השייכים לחבורת האיברים ההפיכים, במובן הרגיל, במונויד eSe כאשר e הוא אידמפוטנט של S. איבר t הוא הפכי-חבורתית של עצמו אם ורק אם הוא "טריפוטנטי" (כלומר מקיים  t^{3}=t); האיבר הזה הפיך בחבורה  t^{2}Gt^{2}. בפרט, כל אידמפוטנט הפכי-חבורתית לעצמו.
בחוג אבלי (כלומר חוג שבו האידמפוטנטים מרכזיים), אם a,b הפיכים חבורתית, אז גם המכפלה ab הפיכה חבורתית, עם הפכי  (ab)^{\#}=b^{\#}a^{\#}.
היפוכים מוכללים בחבורה למחצה > היפוך דראזין

תהי S חבורה למחצה. היפוך דראזין (Drazin, 1958) מכליל את ההפיכות החבורתית, באופן הבא. איבר a הוא הפיך דראזין, עם הפכי b, אם a,b מתחלפים,
 bab=b, ו- a^{n}=a^{n+1}b עבור  n\geq 1 כלשהו. כאשר הפכי דראזין קיים, הוא יחיד, ומסמנים אותו ב- a'. כל איבר המתחלף עם a מתחלף גם עם  a'. אם a,c מתחלפים והם הפיכים לפי דראזין, אז  (ac)'=c'a'=a'c'.
הערך המינימלי של n שעבורו  a^{n}=a^{n+1}b נקרא האינדקס של a; איבר הוא הפיך חבורתית אם ורק אם הוא הפיך דראזין עם אינדקס 1. לכל a הפיך דראזין,  a' הוא הפיך חבורתית ומתקיים  a''=a^{2}a', ו- a'''=a'. למעשה a הפיך חבורתית אם ורק אם  a''=a. איבר הוא הפיך דראזין אם ורק אם יש לו חזקה שהיא הפיכה דראזין, אם ורק אם יש לו חזקה שהיא הפיכה חבורתית.
בחוג R, איבר a הוא הפיך דראזין אם ורק אם הוא  \pi -רגולרי בחזקה (כלומר, הסדרות  Ra^{n} ו- a^{n}R נעצרות).
בחוג R, איבר a הוא הפיך Hirano אם קיים b כך ש-bab=b, ab=ba, ו-a(a-b) הוא נילי. זה שקול לכך ש-a הפיך דראזין עם הפכי b שעבורו a-b נילי; וגם לכך ש- a-a^{3} נילי.
היפוכים מוכללים בחבורה למחצה > היפוך Bott-Duffin

היפוך Bott-Duffin הוגדר ב-1953 באופן הבא. איבר a בחבורה למחצה S הוא הפיך ביחס לאידמפוטנט e, אם eae הפיך בחבורה eSe. כלומר, a הפיך ביחס ל-e אם ההיטל שלו eae הפיך, בעוד ש-a הפיך חבורתית אם ורק אם הוא *שייך* לחבורה fSf (עם f אידמפוטנט כלשהו) והפיך שם.
היפוך מור-פנרוז

היפוך מור-פנרוז מוגדר בחבורה למחצה עם אינוולוציה  (S,*) באופן הבא. הפכי-מור-פנרוז של a הוא הפכי חלש  a^{\dagger }, כך שהמכפלות  aa^{\dagger } ו- a^{\dagger }a סימטריות (ביחס לאינוולוציה). גם הפכי מור-פנרוז יחיד כאשר הוא קיים. מתקיימות הזהויות  a^{\dagger \dagger }=a ו- a^{*\dagger }=a^{\dagger *}. עם זאת, קבוצת האיברים שהם הפיכים מור-פנרוז אינה בהכרח סגורה לכפל.
איבר סימטרי הוא הפיך מור-פנרוז אם ורק אם הוא הפיך חבורתית, ועם אותו הפכי. הנוסחאות  a^{\dagger }=(a^{*}a)^{\dagger }a^{*}=a^{*}(aa^{*})^{\dagger }, המתקיימות באופן כללי, מספקות רדוקציה של חישוב ההפכי מור-פנרוז למקרה הסימטרי, בו ההפכי הוא, כאמור, ההפכי החבורתי.
האיברים שהם הפיכים מור-פנרוז עם  a^{\dagger }=a^{*} הם אלו המקיימים  a=aa^{*}a. האיברים שהם הפיכים מור-פנרוז לעצמם הם האיברים הטריפונטיים עם ריבוע סימטרי. בפרט, כל איבר טריפוטנטי סימטרי, וממילא גם כל אידמפוטנט סימטרי, הוא הפיך מור-פנרוז לעצמו.
קפלנסקי הוכיח שבחוג רגולרי עם אינוולוציה אנאיזוטרופית (כלומר מ- a^{*}a=0 נובע  a=0), לכל איבר יש הפכי מור-פנרוז. בפרט, באלגברת המטריצות  \ \operatorname {M} _{n}(\mathbb {C} ), עם האינוולוציה הרגילה (שחלוף המטריצה הצמודה), לכל מטריצה יש הפכי מור-פנרוז. מכאן חשיבותו הגדולה של המושג הזה בתורת המטריצות. כהכללה, עבור אלגברת מטריצות  \operatorname {M} _{n}(F) מעל שדה, עם אינוולוציה כלשהי, ל-a יש הפכי מור-פנרוז אם ורק אם  \operatorname {rank} (aa^{*})=\operatorname {rank} (a^{*}a)=\operatorname {rank} (a). היפוך מור-פנרוז ניתן להכללה למטריצות מלבניות, וכך הוגדר במקור.
היפוך (b,c) של דראזין

ב-2014 מצא דראזין הכללה של כל מושגי ההיפוך המופיעים לעיל. תהי S חבורה למחצה. עבור b,c ב-S, נאמר ש-a הוא (b,c)-הפיך אם קיים x כך ש- x\in bSx\cap xSc, כך ש- xab=b,\ cax=c. אם קיים x כזה, הוא יחיד! במקרה כזה b,c מוכרחים להיות רגולריים, ו-xax=x (כך ש-x גם הוא רגולרי). אם נכתוב x=bgx=xhc, אז bgb=b ו-chc=c; ובנוסף b=xh(cab) ו-c=(cab)gx. ל-a קיים הפכי-(b,c) אם ורק אם  b\in Scab,\ c\in cabS.
במונויד, איבר הוא (1,1)-הפיך אם הוא הפיך במובן הרגיל. בכל חבורה למחצה, ל-a יש הפכי- (a,a) אם ורק אם הוא הפיך חבורתית. ל-a יש הפכי- (a^{n},a^{n}), עבור n כלשהו, אם ורק אם הוא הפיך דראזין. בחבורה למחצה עם אינוולוציה *, ל-a יש הפכי מור-פנרוז אם ורק אם הוא  (a^{*},a^{*})-הפיך. (הפיכות- (a,a^{*}) ו - (a^{*},a) נחקרה בספרות תחת השמות core inverse ו-dual core inverse). איבר a הוא הפיך לפי Bott-Duffin ביחס לאידמפוטנט e, אם ורק אם יש לו הפכי- (e,e).
אחת התכונות האלגנטיות של היפוך (b,c) היא שכל איבר המתחלף עם a,b,c מתחלף גם עם ההפכי x.
ילדי בית הזכוכית

| --- | --- |
כריכת הספר "ילדי בית הזכוכית"
כריכת הספר "ילדי בית הזכוכית"
 מידע כללי
 מאת:  יעל פורמן
 איורים:  ינון זינגר
 שפת המקור:  עברית
 סוגה:  מדע בדיוני
 הוצאה
 הוצאה:  מודן
 תאריך הוצאה:  2011
 מספר עמודים:  111
 קישורים חיצוניים
 מסת"ב:  מסת"ב 0002000524296
 הספרייה הלאומית:  003145217
ילדי בית הזכוכית הוא ספר מדע בדיוני ישראלי לילדים ונוער מאת הסופרת יעל פורמן. הספר עוסק בסוגיות אתיות הנוגעות לבני המים הבדיוניים, זן מהונדס גנטית, שפותח משילוב תאי דגים ובני אדם. הספר מבוסס על הסיפור הקצר "קירות ריקים", אשר זכה במקום הראשון בתחרות סיפורי "סוף העולם" לשנת 2009.
עלילה

שקדי היא ילדה בת תשע המתגוררת באחד הבתים המיוחדים בישראל, בית שחציו אקווריום. יחד עם אביה ואמה האנושיים המתגוררים בחלקו היבש של הבית, חיות גם שתי משפחות של בני מים בחלק האקווריום של הבית. חברתה הטובה ביותר של שקדי היא כיילה, בת מים בגילה ושקדי למדה את שפת הסימנים, שפת בני המים, כדי שתוכל לתקשר עם כיילה. למרות שהן חברות טובות מאז גיל שנתיים, כיילה לא מודעת לדברים רבים שמתרחשים על פני האדמה כיוון שהיא אינה יכולה לחיות מחוץ למים.
הוריה של שקדי מדריכים סיורים בבית, כדי לממן את עלויות הטיפול בבני המים. באחד הסיורים משתתף אורי, פעיל מה"ליגה האנושית". הוא מאשים את אביה של שקדי בכליאת יצורים חיים ועידוד תעשיית בני המים. אביה של שקדי טוען חזרה שהוא מעניק תנאי מחיה מצוינים לבני המים שברשותו. שקדי המבוהלת מתחילה לבכות מתוך שכנוע שמטרתו של אורי לקחת ממנה את כיילה, אולם כיילה מנחמת אותה. הלידה של אטלן, אחת מבנות המים הבוגרות שבאקווריום, משכיחה משקדי את הבהלה. אטלן מועברת לאקווריום הגדול בירושלים, לצורך הלידה וכאשר שקדי מגיעה לביקור יחד עם הוריה, היא מזדעזעת לגלות את התנאים בהם מוחזקים בני המים.
לכבוד יום הולדתה העשירי שקדי מזמינה את כל ילדי כיתתה לביתה. חלק מהילדים דופקים על זכוכית האקווריום ואחרים לועגים לעירומה של כיילה במים. שקדי מתנצלת בפני כיילה המפוחדת ומבטיחה שלא תיתן לילדים שהרביצו לחזור. למחרת, היא חוזרת מבית הספר אל הפגנה סוערת שמתרחשת מול ביתה. אורי מהליגה האנושית מגלה את שקדי, שאינה מצליחה לפלס דרך בהמון, ומסביר לה יחד עם פעילה נוספת שההפגנה נועדה לשחרר את בני הים כולם ולהעניק להם חיים טובים יותר. שקדי מסבירה לפעילה שכיילה מכירה רק אותה ואת ביתה ושהיא וודאי תפחד לעבור למקום אחר בלעדיה והפעילה משיבה שכאשר בני המים אינם מכירים כל מצב אחר, לרצונם אין כל משמעות. בימים הבאים ממשיכות ההפגנות מול ביתה של כיילה ולאחר שמתפרסם תחקיר על תנאי גידול מחפירים של בני מים אצל אנשים אחרים, עובר בקריאה טרומית חוק בכנסת שיאסור אחזקה ובעלות של בני מים.
לאחר שהחוק עובר בקריאה שלישית ומגיע ליישומו אצל משפחתה של שקדי, בני המים רוצים לסרב לעבור. אביה של שקדי מסביר שהוא יוכנס לכלא אם יסרבו והם נכנעים. בני הים מועברים לכנרת ונדהמים לגלות את המרחבים החדשים. שקדי מבינה שהעברת בני המים נעשתה לטובתם.
ביקורת

ביקורות רבות ציינו לחיוב את העובדה שמדובר בספר מדע בדיוני ישראלי, המתרחש בסביבה ישראלית. ביקורות אחרות כתבו כי מדובר בספר זורם עם שפה קלילה שאולי מיועד יותר לקריאת מבוגרים וקיוו שהוא יעזור לפתח ביקורתיות ביחס לבעלי חיים אצל הקורא. קרוב משפחתה של הסופרת כתב בביקורתו כי דעותיה של הסופרת הטבעונית נראות בבירור בספר, למשל יחסה לכליאת חיות. באנימלס, עמותה לזכויות בעלי חיים, נכתב כי תיאור בני המים כאנושיים מקלה על ההזדהות עימם ומורחב כי ככל הנראה הספר טוען לשחרור כל בעלי החיים ולא רק כאלו הדומים לאדם.
הספר היה מועמד לפרס גפן של האגודה הישראלית למדע בדיוני ולפנטסיה בקטגוריית ספר מקור לשנת 2012.
הערות שוליים

↑  רוני גלבפיש, ילדי בית הזכוכית, הבלוג "אם תרצי"
↑  ילדי בית הזכוכית, פורום ספרות לילדים ונוער ב"תפוז"
↑  ילדי בית הזכוכית, 13 במאי 2011
דדי שי, "ילדי בית הזכוכית" - רעיונות של שחרור בעלי-חיים בספרה של יעל פורמן, אתר אנימלס
↑  ילדי בית הזכוכית, 13 במאי 2011
↑  דדי שי, "ילדי בית הזכוכית" - רעיונות של שחרור בעלי-חיים בספרה של יעל פורמן, אתר אנימלס, עמותה לזכויות בעלי חיים
↑  מועמדים לפרס גפן בשנת 2012 באתר האגודה הישראלית למדע בדיוני ולפנטסיה
סטומטוסוכיים

| סטומטוסוכיים |
| --- | --- |

תקופה
קרטיקון עליון 100–95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: סטומטוסוכיים
שם מדעי
 Stomatosuchidae ‏שטרומר, 1925

סטומטוסוכיים (שם מדעי: Stomatosuchidae) היא משפחה קטנה של דמויי-תנינאים אשר התגלו בצפון אפריקה של תחילת הקרטיקון העליון שלפני 100 עד 95 מיליון שנה מזמננו. משפחה זו הייתה קרובה לאג'יפטוסוכיים והיא שייכת לנאוסוכיה. המאובנים שלהם התגלו במצרים, מרוקו וניז'ר. המשפחה הכילה שני סוגים: לגנוסוכוס וסטומטוסוכוס.
משפחה זו הייתה בעלת לסתות רחבות ושטוחות, דומות מעט לאלה של אליגטורים קדומים כמו המורסוכוס, אך שטוחות ודקות יותר, מזכירות פנקייק בצורתם ובתוכם שורות של שיניים מחודדות כמו של גאביאל ותחתיו אולי היה שק כשל שקנאי. מבנה זה עזר להם לארוב לטרף מיימי לא זהיר.
תנינים אלה יכלו להגיע לאורך מרשים של 10 מטרים אצל הסטומטוסוכוס.
סוגים

לגנוסוכוס (Laganosuchus)
סטומטוסוכוס (Stomatosuchus)
כריסטיאן טראש

כריסטיאן טראש (בגרמנית: Christian Träsch; נולד ב-1 בספטמבר 1987 באינגולשטאדט, מערב גרמניה) הוא כדורגלן עבר גרמני ששיחק בעמדות המגן והקשר.
קריירה > קריירת מועדונים

את דרכו בכדורגל החל טראש בקבוצת הנוער המקומית, MTV אינגולשטאדט ובשנת 2003 עבר לקבוצת הנוער של מועדון הכדורגל מינכן 1860, ושיחק בה במשך שלוש שנים. בשנת 2006 החל לשחק בקבוצת המילואים של מינכן ולאחר עונה אחת בה הבקיע שני שערים ב-39 משחקים, החליטה אלופת הבונדסליגה, שטוטגרט להחתימו. בעונתו הראשונה במועדון, 2007/2008, שיחק בעיקר בקבוצת המשנה של שטוטגרט, אולם לקראת סיום העונה ערך את הופעת הבכורה שלו בקבוצה הבוגרת, כאשר נכנס כמחליף ללודוביק מאנין בדקה ה-59 של משחק הליגה נגד שאלקה 04, בו הובסה שטוטגרט 1–4.
גם את עונת 2008/2009 החל טראש בקבוצת המשנה של שטוטגרט, אולם לאחר שבעה משחקים הועלה רשמית לקבוצה הבוגרת וכבר במשחקו הראשון בבונדסליגה בעונה זו, נגד ורדר ברמן, כבש את שער הבכורה שלו בליגה ואף בישל שער נוסף והוביל את קבוצתו לניצחון 1–4 מרשים. עד סיום העונה ערך 18 הופעות נוספות והוביל את שטוטגרט למקום השלישי בבונדסליגה. במקביל סייע לקבוצתו להעפיל לשלב 32 האחרונות בגביע אופ"א, אך זו הפסידה 2–4 בסיכום שני המשחקים נגד האלופה היוצאת, זניט סנקט פטרבורג והודחה מהטורניר.
בעונתו השלישית בשטוטגרט, 2009/2010, החל טראש להשתלב יותר ויותר בהרכב הפותח של הקבוצה ועם שלושה שערים ושלושה בישולים ב-29 משחקים הוביל אותה למקום השישי בבונדסליגה ולשמינית גמר ליגת האלופות, בו הפסידה לברצלונה.
ב-25 ביולי 2011 עבר לוולפסבורג. ב-30 באוגוסט 2017 חתם באינגולשטאדט 04.
קריירה > קריירה בנבחרת

ב-2 ביוני 2009 ערך טראש את הופעת הבכורה שלו בנבחרת גרמניה הלאומית, כאשר נכנס כמחליף לאנדראס הינקל בדקה ה-79 של משחק הידידות נגד איחוד האמירויות הערביות וכעשר דקות לאחר מכן אף בישל למריו גומז את שערו הרביעי במשחק ושערה השביעי של גרמניה בדרך לניצחון 2–7. כשנה לאחר מכן, ערך הופעה נוספות במדי הנבחרת, במשחק הכנה למונדיאל 2010 נגד מלטה, בו ניצחה גרמניה 0–3. אף על פי כן, טראש נפצע בקרסול במהלך המשחק ולא נכלל בסגל הסופי של גרמניה למונדיאל. עם זאת, כחודש לאחר הטורניר, זומן למשחק ידידות נוסף נגד דנמרק ואף פתח בהרכב לראשונה בקריירה.
הערות שוליים

↑  כתבה באתר ה-ESPN
אין לקולונל מי שיכתוב אליו

| --- | --- |

מהדורה ראשונה
 מידע כללי
 מאת:  גבריאל גארסיה מארקס
 שפת המקור:  ספרדית
 סוגה:  נובלה 
 הוצאה
 הוצאה:  הארפר, Norma Editorial 
 תאריך הוצאה:  1961
 תאריך הופעה ראשונה:  1958
 הוצאה בעברית
 הוצאה:  ספריית פועלים
 תאריך:  1974
 תרגום:  יוסף דיין
 מספר עמודים:  72
 סדרה
 ספר קודם:  Leaf Storm 
 
אין לקולונל מי שיכתוב אליו (בספרדית: El coronel no tiene quien le escriba) היא נובלה מאת הסופר הקולומביאני גבריאל גארסיה מארקס, שהחשיב אותה ליצירתו המוצלחת ביותר. הספר נכתב בין 1956 ל־1957 עת התגורר מארקס בפריז, ולאחר 11 טיוטות, פורסם ב־1958 במגזין הקולומביאני מיטו(ספ'). הספר נדפס בנפרד לראשונה ב־1961 במקסיקו סיטי. בעברית, יצאה הנובלה לאור בהוצאת ספרית פועלים בשנת 1974 בתרגום יוסף דיין, כשהיא כרוכה בקובץ סיפורים קצרים אחרים.
תקציר העלילה

הנובלה, המתרחשת בימי ה-La Violencia(אנ') היא סיפורו של קולונל בדימוס מימי מלחמת אלף הימים, עני מרוד, הממתין כבר כ־15 שנים לפנסיה שהובטחה לו. הקולונל מתגורר עם אשתו החולה בקצרת, ועם התרנגול שלו, בעוני מחפיר בכפר הנתון במשטר צבאי. הסצנה בה נפתח הספר היא הכנתו והשתתפותו של הקולונל בהלוויה של נגן חצוצרה, שהיה הראשון בעיירה למות מוות טבעי זה שנים. מדי סוף שבוע, ממתין הקולונל ברציף לספינת הדואר, בתקווה לקבל מכתב בדבר כספי הפנסיה שלו, אך לשווא. עם זאת, בדואר מגיעים לרופא העיירה דפים ובהם החדשות אותם צינזר המשטר מהעיתונים הרגילים, בהם ניתן היה לקרוא בעיקר על האירועים בחוץ לארץ. למורת רוחה של אשתו, חוסכים הזוג מפיהם על מנת להאכיל את תרנגול בנם, שנרצח תשעה חודשים קודם לכן בעוון הפצת מידע מחתרתי.
ניתוח וביקורת

הספר מתרחש בתקופה הקשה של "לה ויולנסיה" בקולומביה בשנות החמישים, ומציג את המאבק היומיומי של הקולונל ואשתו לשרוד בסביבה מדכאת. הקולונל נאבק לשמור על תקווה באמצעות זיכרונות עבר והשימוש בהומור ובסאטירה, במטרה להתמודד עם המציאות הקשה. ויליאם רואו מציע שהשימוש בהומור מאפשר לקולונל ליצור התנגדות שקטה למשטר המדכא, תוך הדגשת הפער בין המציאות למה שמצופה ממנה ושהדמויות המשניות, כמו הדוקטור והחייט, תורמות להתנגדות הפוליטית בסיפור ומבקרות את המדיה המקומית. ייתכן שהספר מתאר מאבק ליצירת עתיד טוב יותר, אם כי הוא עשוי להיות דמיוני.
ניתוח וביקורת > נושאים מרכזיים

שלושה נושאים מרכזיים חוזרים בנובלה:
בדידותם ודלותם של הקולונל ואשתו: הנובלה משרטטת דיוקן מתוק־מריר של זוג מבוגר (הקולונל בן 75) אוהב, בודד ("אין מי שיכתוב לקולונל") וחסר כל (מודגש כבר בסצנת הפתיחה בה מתרוקנת צנצנת הקפה אפילו מפירורי החלודה שבה) שבנם היחיד נהרג, כפי שמתארת זאת האשה: "אנו יתומים מבננו".
המשטר הצבאי בו נתונה העיירה: הצנזור של העיתונים שמאלץ את הדוקטור להבריח לקולונל ולחבריו האחרים דפי חדשות מחתרתיים; צנזורת הסרטים שמפעילה הכנסייה; העוצר הלילי הקבוע, ועוד.
תרנגול הקרבות: מראשיתו ועד סופו של הסיפור, מתקתק השעון לקראת קרב התרנגולות המתוכנן לחודש ינואר. מעבר למסגרת הזמן שהוא מספק, התרנגול מעמיד במבחן, ואף מסמל, את אהבתם של בני הזוג. הוא גם מסמל את העניות הרבה ואת תקוותם להכנסה הצפויה מהצלחתו.
השפעה

בממואר לחיות כדי לספר סיפר מארקס כי דמות הקולונל נוצרה בהשראת סבו, שהיה אף הוא קולונל שמעולם לא קיבל את כספי הפנסיה שלו. בניגוד לסיפורים אחרים שלו, המתרחשים במקונדו, את המודל לעיירה חסרת השם בה מתרחש הסיפור קיבל מארקס מעיירת הנמל Sucre, ששימשה גם כמודל לעיירה בה מתרחשת עלילת כרוניקה של מוות ידוע מראש. ב־1999 יצא בעקבות הנובלה סרט באותו השם (אנ'), שהיה מועמד לאוסקר בקטגוריית הסרט הזר הטוב ביותר.
לקריאה נוספת

גבריאל גארסיה מארקס, אין לקולונל מי שיכתוב אליו, תל אביב: ספרית פועלים, 1974
C. Dhanabal. (2013). Violence in Postcolonial Nations is a Colonial Legacy: A Study of Garcia Marquez’s No One Writes to the Colonel. TJELLS | The Journal for English Language and Literary Studies, 3(3), 5.
Rowe, William. “RESOURCES FOR SURVIVAL: NO ONE WRITES TO THE COLONEL.” Ibero-Amerikanisches Archiv 12, no. 4 (1986): 383–95.
Woods, Richard D., Time and Futility in the Novel El coronel no tiene quien le escriba, Kentucky Romance Quarterly 17, 1970 doi: 10.1080/03648664.1970.9927941
הערות שוליים

↑  Rentería Mantilla, Alfonso, ed. García Márquez habla de García Márquez. Bogotá: Rentería Editores, 1979.
↑  BELL-VILLADA, G. H., García Márquez : The Man and His Work, Chapel Hill: University of North Carolina Press, 1990, עמ' 52
↑  Garcia Marquez - Timeline, ‏2012-03-21
↑  גבריאל גארסיה מארקס, אין לקולונל מי שיכתוב אליו, תל אביב: ספרית פועלים, 1974
↑  William Rowe, Resources for Survival: No One Writes to the Colonel, Ibero-amerikanisches Archiv 12, 1986, עמ' 383–395
1 2  BELL-VILLADA, G. H., García Márquez : The Man and His Work, Chapel Hill: University of North Carolina Press, 1990, עמ' 130-128
↑  גבריאל גארסיה מארקס, אין לקולונל מי שיכתוב אליו, תל אביב: ספרית פועלים, 1974, עמ' 18
↑  BELL-VILLADA, G. H., García Márquez : The Man and His Work, Chapel Hill: University of North Carolina Press, 1990, עמ' 44
| --- | --- |
בקרת זהויות :  BNE: XX3383595
צ'ארלס ג'יי רושון

| --- | --- |

רושון בעת צילומי הסרט "כדור הרעם"
 לידה:  23 במרץ 1911 ארצות הברית ניו יורק, ארצות הברית
 פטירה:  26 ביוני 1982 (בגיל 71) ארצות הברית מנהטן, ניו יורק, ארצות הברית
 השתייכות:  חיל האוויר האמריקני חיל האוויר האמריקני
 דרגה:   לוטננט קולונל
 תפקידים בשירות
 קצין הצילום של כנף המבצעים המיוחדים ה-1
 פעולות ומבצעים
 מלחמת העולם השנייה
 עיטורים
  צלב התעופה המצוינת
צ'ארלס ג'יי רושון (באנגלית: Charles J. Russhon;‏ 23 במרץ 1911 – 26 ביוני 1982) היה צלם (אמריקאי וקצין בחיל האוויר של ארצות הברית בדרגת לוטננט קולונל שלימים התפרסם כיועץ טכני וכקצין קישור בסרטי ג'יימס בונד בשנות ה-60 וה-70 של המאה ה-20.
ביוגרפיה

לפני המתקפה על פרל הארבור עבד רושון כטכנאי סאונד ב-NBC ובחברת Republic Pictures (אנ'). הוא שירת כצלם במלחמת העולם השנייה והיה קצין הצילום של כנף המבצעים המיוחדים ה-1. שירותו לצד הצ'ינדיטים זיכה אותו בצלב התעופה המצוינת.
הוא היה האמריקאי הראשון שצילם את הירושימה לאחר הטלת פצצת האטום. הוא הגיע לדרגת לוטננט קולונל בחילות האוויר של צבא ארצות הברית ולאחר מכן עבר לחיל האוויר של ארצות הברית, כשזה הפך לשירות עצמאי ב-1947.
לאחר המלחמה עבד כיועץ טכני לכמה יוצרי קולנוע, תוך שימוש בניסיונו הצבאי. בשנת 1963 ניהל משא ומתן על השימוש בקרקע באיסטנבול מהרשויות הטורקיות במהלך הפקת הסרט "מרוסיה באהבה". ב-1964 השיג זכויות שימוש בפורט נוקס עבור "גולדפינגר". בסרט אף הוצג שלט בפורט נוקס שעליו נכתב: "ברוכים הבאים לפורט נוקס - גנרל רושון" ("Welcome to Fort Knox - Gen. Russhon"). כן שימש כיועץ טכני בסרטים "כדור הרעם", "אתה חי רק פעמיים" ו"חיה ותן למות".
רושון מת בביתו שבמנהטן בגיל 71. הותיר אחריו את אשתו קלייר ואת בנו כריסטיאן.
הערות שוליים

↑  Charles J. Russhon, 71, Dies; Basis of Comic Strip Figure, The New York Times, ‏28 ביוני 1982